wannaphong/clean_thaiwikipedia huggingface dataset:
# หินซักการาใต้
หินสลักแห่งซัคคาราใต้ เป็นฝาของโลงศพหินของสมเด็จพระราชินีแห่งอียิปต์โบราณนามว่า อังค์เอนเอสเปปิ ซึ่งถูกจารึกบันทึกพระนามของฟาโรห์ของราชวงศ์ที่หก จากฟาโรห์เตติ, ยูเซอร์คาเร, เปปิที่ 1, เมเรนเร ไปจนถึงปีแรก ๆ ของการครองราชย์ของฟาโรห์เปปิที่สอง ซึ่งหินสลักนี้อาจจะถูกสร้างขึ้นในสมัยของพระองค์ เป็นเอกสารสำคัญที่บันทึกเหตุการณ์ในแต่ละปีของรัชกาลของฟาโรห์ แต่มันน่าเสียดายที่มันถูกนำมาใช้ใหม่ในสมัยโบราณสำหรับการฝังพระศพของพระนางอังค์เซนเปปิที่ 1 และจารึกอันล้ำค่าจำนวนมากได้ถูกลบไปแล้ว

 การค้นพบ 
หินสลักแห่งซัคคาราใต้ถูกค้นพบเมื่อปี พ.ศ. 2475-76 โดยกุสตาฟ เยเรเยียร์ ในทางตอนใต้ของพีระมิดของสมเด็จพระราชินีไอพุตที่ 2 ภายในปิรามิดแห่งฟาโรห์เปปิที่ 2 เนเฟอร์คาเร (เป็นรัชสมัยที่หินสลักถูกสร้างขึ้น) ที่เมืองซัคคารา

 ลักษณะ 
ทำด้วยหินบะซอลต์ขนาด 2.43 เมตร กว้าง 0.92 เมตร หนา 20 เซนติเมตร มันถูกจารึกไว้ทั้งสองด้าน แต่ส่วนมากของจารึกจะถูกลบและไม่สามารถอ่านได้ ซึ่งมีเนื้อหาเกี่ยวกับเหตุการณ์ในรัชสมัยของฟาโรห์เตติ, ยูเซอร์คาเร, เปปิที่ 1, เมเรนเร และอีกด้านจะอธิบายส่วนที่สองของรัชสมัยของฟาโรห์เมเรนเร และส่วนหนึ่งของรัชสมัยของฟาโรห์เปปิที่ 2

 ความสำคัญ 
ความสำคัญของหินสลักแห่งซัคคาราใต้ มาจากคำจารึกที่บันทึกพระนามของฟาโรห์จำนวนหนึ่ง พร้อมกับรายละเอียดของจำนวนปศุสัตว์ประจำปีหรือรายปีซึ่งยืนยันรายละเอียดในแหล่งข้อมูลอื่น ๆ (เช่น บันทึกพระนามแห่ง) และนักโบราณคดีก็ได้ประเมินความยาวของรัชกาลฟาโรห์ในหินสลัก โดยไมเคิล เบาด์และวาซิล โดเบรบสรุปได้ว่า ฟาโรห์เตติครองราชย์ประมาณ 12 ปี, ฟาโรห์ยเซอร์คาเรครองราชย์ประมาณ 2-4 ปี, ฟาโรห์เปปิที่ 1 ครองราชย์ประมาณ 49-50 ปี, ฟาโรห์เมเรนเรที่ 1 ครองราชย์ประมาณ 11-13 ปี

หินสลักแห่งซัคคาราใต้ถือว่าเป็นหนึ่งในเอกสารทางประวัติศาสตร์ที่เก่าแก่ที่สุดในการดำรงอยู่เนื่องจากไม่ใช่เพียงรายชื่อบรรพบุรุษของราชวงศ์ที่ปกครองฟาโรห์ แต่รวมถึงชื่อของฟาโรห์ก่อนหน้าซึ่งเป็นที่รู้จักของผู้สร้างสิ่งประดิษฐ์รวมทั้งผู้ชิงอำนาจรู้จักกันในนามฟาโรห์ยูเซอร์คาเร

  ดูเพิ่ม 
 บันทึกพระนามแห่งซัคคารา
# เบี้ย
เบี้ย อาจหมายถึง
 หอยเบี้ย สัตว์หลายชนิดในชั้นหอยฝาเดียว
 หน่วยเงินตราในอดีตของประเทศไทย
  ตัวหมากในเกมกระดานหมากรุก
# ไทยเวียดเจ็ทแอร์
บริษัท ไทย เวียตเจ็ท แอร์ จอยท์ สต็อค จำกัด ชื่อบริษัทได้ถูกสะกดเป็น "เวียตเจ็ท" และเว้นวรรคทุกคำดังปรากฏ (VZ) หรือ สายการบินไทยเวียตเจ็ทแอร์ เป็นสายการบินต้นทุนต่ำในเครือเวียดเจ็ทแอร์ จากประเทศเวียดนาม โดยได้รับใบอนุญาตจากรัฐมนตรีกระทรวงการคลังแห่งประเทศเวียดนาม ในเดือนพฤศจิกายน พ.ศ. 2550 ไทยเวียตเจ็ทแอร์เป็นสายการบินสัญชาติไทยโดยนิตินัย เริ่มให้บริการทำการบินเที่ยวบินแรกในประเทศไทย เมื่อวันที่ 10 กุมภาพันธ์ พ.ศ. 2556 ในเส้นทาง กรุงเทพ-สุวรรณภูมิ สู่  เชียงใหม่ โดยไทยเวียตเจ็ทแอร์ เป็นสายการบินต้นทุนต่ำลำดับที่ 4 ของประเทศไทยที่ให้บริการเที่ยวบินเชิงพาณิชย์ ครอบคลุมเส้นทางบินภายในประเทศทั่วภูมิภาค

 เส้นทางการบิน 
 จาก สมุทรปราการ - ท่าอากาศยานสุวรรณภูมิ ฐานการบินหลัก
เส้นทางภายในประเทศ
เชียงราย - ท่าอากาศยานแม่ฟ้าหลวง เชียงราย
เชียงใหม่ - ท่าอากาศยานเชียงใหม่
ภูเก็ต - ท่าอากาศยานภูเก็ต
กระบี่ - ท่าอากาศยานกระบี่
อุดรธานี - ท่าอากาศยานอุดรธานี
หาดใหญ่ - ท่าอากาศยานหาดใหญ่
ขอนแก่น - ท่าอากาศยานขอนแก่น
อุบลราชธานี - ท่าอากาศยานอุบลราชธานี
สุราษฎร์ธานี - ท่าอากาศยานสุราษฎร์ธานี

 จาก ภูเก็ต - ท่าอากาศยานภูเก็ต
เชียงราย - ท่าอากาศยานแม่ฟ้าหลวง เชียงราย
เชียงใหม่ - ท่าอากาศยานเชียงใหม่

เส้นทางระหว่างประเทศ
 จาก สมุทรปราการ - ท่าอากาศยานนานาชาติสุวรรณภูมิ ฐานการบินหลักดานัง – ท่าอากาศยานนานาชาติดานัง
นครโฮจิมินห์ – ท่าอากาศยานนานาชาติเตินเซินเญิ้ต
เกาะฟู้โกว๊ก - ท่าอากาศยานนานาชาติฟู้โกว๊กพนมเปญ – ท่าอากาศยานนานาชาติพนมเปญ สิงคโปร์ – ท่าอากาศยานชางงีสิงคโปร์ไต้หวัน – ท่าอากาศยานนานาชาติไต้หวันเถา-ยฺเหวียนจาก เชียงใหม่ - ท่าอากาศยานนานาชาติเชียงใหม่ฟุกุโอกะ – ท่าอากาศยานฟุกุโอกะ
โอซาก้า – ท่าอากาศยานนานาชาติคันไซ (แวะไทเป)
โอซาก้า – ท่าอากาศยานนานาชาติคันไซ

 ฝูงบินในปัจจุบัน 
ในเดือนเมษายน พ.ศ. 2564 สายการบินไทยเวียดเจ็ทแอร์ มีเครื่องบินแบบ แอร์บัสเอ 320-200 จำนวน 10 ลำ อายุเฉลี่ยของเครื่องบินอยู่ที่ 8 ปี 6 เดือน เครืองบินแบบ แอร์บัสเอ 320-200 นี้สามารถรองรับผู้โดยสารได้เที่ยวบินละ 180 ที่นั่ง (ชั้นประหยัด) แต่เนื่องด้วยสายการบิน ไทยเวียดเจ็ทแอร์''' ให้บริการผู้โดยสารด้วยเที่ยวบินแบบไปกลับต่อวันตกอยู่ที่วันละประมาณ 30 เที่ยวบินต่อวัน จึงอาจมีเครื่องบินบางส่วนที่เป็นเครื่องที่อยู่ระหว่างการตกแต่งตัวเครื่องภายนอก หรือเป็นทะเบียนของเวียดนามที่ขึ้นต้นด้วย VN ไม่ใช่ HS มาให้บริการผู้โดยสารบ้างเป็นครั้งคราว แต่เครื่องทุกลำของสายการบินที่นำมาให้บริการ ได้รับการตรวจสอบมาตรฐานจากช่างผู้ชำนาญการโดยละเอียดเรียบร้อยแล้วก่อนนำมาให้บริการทำการบินแก่ผู้โดยสาร

+ ฝูงบินของสายการบินไทยเวียดเจ็ทแอร์เครื่องบินจำนวนรอรับมอบที่นั่งบนห้องโดยสาร แอร์บัส เอ320-200 10 - 180แอร์บัส เอ321-2006 -230รวม16
สายการบินไทยเวียตเจ็ทรับมอบเครื่องบินแบบแอร์บัส A321-200 ทะเบียน “HS-VKR” ซึ่งเป็นเครื่องบินลำที่ 16 สู่ฝูงบิน ปัจจุบันสายการบินฯ มีเครื่องบินในฝูงบินทั้งสิ้น 16 ลำ ประกอบไปด้วย เครื่องบินแบบแอร์บัส A320-200 จำนวน 10 ลำ และเครื่องบินแบบแอร์บัส A321-200 จำนวน 6 ลำ

 ผลประกอบการ 
ผลประกอบการห้าปีล่าสุด ของบริษัท ไทย เวียตเจ็ท แอร์ จอยท์ สต๊อค จำกัดCredenData. บริษัท ไทย เวียตเจ็ท แอร์ จอยท์ สต๊อค จำกัด
 ปี รายได้(ล้านบาท) กำไรสุทธิ(ล้านบาท) สินทรัพย์(ล้านบาท) 2019   4,274    2,766 2020   3,230    3,104 2021   3,483    396 2022  8,535    1,053 2023   13,116    1,926
# ทริเปิลเอ-อเมริกาส์เฮฟวีเวตแชมเปียนชิป
ทริเปิลเอ-อเมริกาส์เฮฟวีเวตแชมเปียนชิป  เป็นการแข่งขันชิงชนะเลิศที่ใช้ในสมาคมมวยปล้ำลูชาลีเบรเม็กซิโก ลูชาลิเบรตริเปลอาเวิลด์ไวด์ (Lucha Libre AAA Worldwide) โดยรับการโปรโมตเป็นแชมป์โลกที่ 2 ผู้ชนะเลิศคนแรก คือ คอนแนน โดยเอาชนะคิลเลอร์ในการแข่งขันรอบสุดท้าย เข็มขัดผู้ชนะเลิศเดิมมีวัตถุประสงค์ เพื่อเป็นผู้ชนะเลิศเฮฟวีเวตระดับต้นของตริเปลอา แต่เมื่อคอนแนนออกจากสมาคมในปี ค.ศ. 1996 ไปทำงานที่ World Championship Wrestling (WCW) และเอาเข็มขัดผู้ชนะเลิศติดตัวเขา ทำให้ผู้ชนะเลิศถูกละเลยอย่างเงียบ ๆ โดยตริเปลอา ตอนแรกที่คอนแนนเข้า WCW เขาได้สวมเข็มขัดผู้ชนะเลิศ มากับผู้บรรยาย ซึ่งถูกเรียกเป็น ""the Mexican Championship" แต่เข็มขัดนั้นยังเป็นชื่อผู้ชนะเลิศ AAA Americas 

ต่อมาเข็มขัดยังคงอยู่ที่คอนแนน จนเขาได้กลับไปทำงานกับตริเปลอาอีกรอบในปี ค.ศ. 2004 Sangre Chicana เป็นผู้ชนะเลิศคนที่ 2 ของเส้นนี้ หลังจากเอาชนะในการแข่งขันชิงชนะเลิศในปี ค.ศ. 2004 คือ Latin Lover โดยในปี 2006 Sangre Chicana ได้ปลดเกษียณและยุติการทำงานในตริเปลอาเมื่อซังเกรชิกานาออกจากสมาคม ทำให้ผู้ชนะเลิศได้เงียบหายไปอีกครั้ง

รายนามการครองตำแหน่งชนะเลิศ
No.ผู้ชนะเลิศสมัยวันที่จำนวนวันที่ครองตำแหน่งสถานที่รายการหมายเหตุอ้างอิง1คอนแนน1ซานเตียโกเดเกเรตาโร, รัฐเกเรตาโรAAA Live eventDefeated The Killer to become the first champion.Vacated——ไม่มีข้อมูลไม่มีข้อมูลChampionship vacated when Konnan left AAA to exclusively wrestle for WCW.2ซังเกรชิกานา1ปวยบลา, รัฐปวยบลาAAA Live eventDefeated Latin Lover to win the vacant title.

หมายเหตุ
# ภูมิศาสตร์ภูมิภาค
ภูมิศาสตร์ภูมิภาค  เป็นสาขาหลักของภูมิศาสตร์ที่มุ่งเน้นถึงปฏิสัมพันธ์ในความแตกต่างของปัจจัยทางภูมิศาสตร์ที่เกี่ยวข้องกับวัฒนธรรมและธรรมชาติในพื้นที่หรือภูมิทัศน์ที่มีลักษณะเฉพาะตัวควบคู่กับภูมิศาตร์ระบบที่มุ่งเน้นถึงความเฉพาะของปัจจัยทางภูมิศาสตร์ในระดับโลก

 พื้นฐาน 
ภูมิศาสตร์ภูมิภาคให้ความสำคัญกับลักษณะเฉพาะของแต่ละภูมิภาค เช่น องค์ประกอบทางธรรมชาติ องค์ประกอบทางสังคมมนุษย์ และภูมิภาคาภิวัตน์ ซึ่งครอบคลุมเทคนิคในการแบ่งพื้นที่ในแต่ละภูมิภาค  สองเสาหลักของภูมิศาสตร์ภูมิภาคจากรากฐานของขนบธรรมเนียมในกลุ่มประเทศที่พูดภาษาเยอรมัน ประกอบด้วย การศึกษาเฉพาะกรณีถึงความเป็นปัจเจกของพื้นที่หรือ Länder เช่น สถานที่เฉพาะ ประเทศ หรือทวีป การศึกษาการจำแนกถึงประเภทของพื้นทีหรือภูมิทัศน์หรือ Landschaften เช่น บริเวณชายฝั่ง ภูเขา ชายแดนระหว่างภูมิภาค ฯลฯ

 วิธีการ 
ภูมิศาสตร์ภูมิภาคยังคงเป็นวิธีการหนึ่งในการศึกษาภูมิศาสตร์เช่นเดียวกับภูมิศาสตร์เชิงปริมาณและภูมิศาสตร์เชิงวิพากษ์ วิธีการนี้เกิดขึ้นในครึ่งหลังของคริสต์ศตวรรษที่ 19 และครึ่งแรกของคริสต์ศตวรรษที่ 20 กระบวนทัศน์ทางภูมิศาสตร์ภูมิภาคเป็นศูนย์กลางของวิทยาการทางภูมิศาสตร์ในสมัยดังกล่าว แต่ได้ถูกวิพากษ์ในภายหลังว่าเป็นเพียงการพรรณาและขาดทฤษฎีรองรับ การวิพากษ์ภูมิศาสตร์ภูมิภาคเกิดขึ้นอย่างรุนแรงโดยเฉพาะอย่างยิ่งในคริสต์ทศวรรษ 1950 และช่วงของการปฏิวัติเชิงปริมาณโดยมี จี. เอช. ที. คิมเบิลKimble, G.H.T. (1951): The Inadequacy of the Regional Concept, London Essays in Geography, edd. L.D. Stamp and S.W. Wooldridge, pp. 492-512. และเฟร็ด เค. แชเฟอร์Schaefer, F.K. (1953): Exceptionalism in Geography: A Methodological Examination, Annals of the Association of American Geographers, vol. 43, pp. 226-245.เป็นผู้นำการวิพากษ์หลัก กระบวนทัศน์ทางภูมิศาสตร์ภูมิภาคส่งผลต่อวิทยาการทางภูมิศาสตร์อื่น ๆ รวมถึงภูมิศาสตร์เศรษฐกิจและธรณีสัณฐานวิทยา ภูมิศาสตร์ภูมิภาคยังคงมีการสอนในมหาวิทยาลัยบางแห่ง เช่น การศึกษาภูมิภาคสำคัญของโลก เช่น อเมริกาเหนือและละตินอเมริกา ยุโรป เอเชีย และประเทศในภูมิภาคดังกล่าว นอกจากนี้การศึกษาภูมิศาสตร์ด้วยวิธีการของเมืองและภูมิภาคในภายใต้ปฏิสัมพันธ์ระหว่างเมืองและชนบทได้รับความเชื่อถือมาตั้งแต่ช่วงกลางคริสต์ทศวรรษ 1980 นักภูมิศาสตร์บางคนได้พยายามที่จะรื้อฟื้นแนวคิดทางภูมิภาคนิยมขึ้นใหม่ตั้งแต่คริสต์ทศวรรษ 1980 ซึ่งเกี่ยวข้องกับคำนิยามอันซับซ้อนของภูมิภาคและปฏิสัมพันธ์ที่เกิดขึ้นบนขอบเขตต่าง ๆMacLeod, G. and Jones, M. (2001): Renewing The Geography of Regions, Environment and Planning D, 16(9), pp. 669-695.

 บุคคลสำคัญ 
บุคคลสำคัญทางภูมิศาสตร์ภูมิภาคคือ อัลเฟรด เฮทเนอร์จากเยอรมนีซึ่งมีแนวคิดเกี่ยวกับภูมิภาคศาสตร์ ปอล วีดาล เดอ ลา บลัชจากฝรั่งเศสซึ่งเกี่ยวข้องกับแนวคิดความเป็นไปได้นิยม (ความเป็นไปได้นิยมเป็นแนวคิดที่อ่อนกว่านิยัตินิยมทางสิ่งแวดล้อม) และริชาร์ด ฮาร์ตชอร์นจากสหรัฐซึ่งมีแนวคิดเกี่ยวกับความแตกต่างเชิงพื้นที่ สำนักคิดของคาร์ล โอ. เซาเออร์ที่ได้รับอิทธิพลอย่างมากจากอัลเฟรด เฮทเนอร์ และปอล วีดาล เดอ ลา บลัช ซึ่งมีมุมมองทางภูมิศาสตร์ภูมิภาคที่กว้างที่สุด
# ซามูไรคิโยโมริ
ซามูไรคิโยโมริ  ละครโทรทัศน์ญี่ปุ่นที่ออกอากาศเมื่อ ค.ศ. 2012 นับเป็นละครไทงะเรื่องที่ 51 ของสถานีโทรทัศน์เอ็นเอชเค นำแสดงโดย เคนอิชิ มัตสึยามะ ในบทของ ไทระ โนะ คิโยโมริ

ละครเรื่องนี้สร้างจากชีวิตจริงของ ไทระ โนะ คิโยะโมะริ ซะมุไรคนแรกในประวัติศาสตร์ญี่ปุ่นที่ก้าวขึ้นมาสู่จุดสูงสุดในราชสำนักด้วยการดำรงตำแหน่ง ไดโจไดจิง หรือ อัครมหาเสนาบดี ซึ่งได้วางรากฐานรูปแบบการปกครองแบบใหม่ของญี่ปุ่นที่ปกครองโดยซะมุไรอันเป็นต้นกำเนิดของการปกครองในรูปแบบโชกุนในเวลาต่อมาโดยดำเนินเรื่องราวผ่านช่วงชีวิตของคิโยโมริตั้งแต่ในช่วงวัยรุ่นจนถึงบั้นปลายของชีวิตเรื่อยมาจนถึง สงครามเก็มเป และการสถาปนา รัฐบาลโชกุนคะมะกุระ ผ่านการบอกเล่าโดย มินะโมะโตะ โนะ โยะริโตะโมะ โชกุนคนแรกของญี่ปุ่นซึ่งรับบทโดย มะซะกิ โอะกะดะ

สำหรับในประเทศไทยละครเรื่อง ซามูไรคิโยโมริ ช่อง ทรูเอเชียนซีรีส์ ของ ทรูวิชั่นส์ ได้ซื้อลิขสิทธิ์นำมาออกอากาศเมื่อ พ.ศ. 2556
# อองตู
อองตู (เกิด 22 พฤษภาคม 2539) เป็นนักฟุตบอลอาชีพชาวพม่า ปัจจุบันเล่นให้กับอุทัยธานี
ในไทยลีก ด้วยตำแหน่งกองหน้า เขาเคยลงเล่นให้กับหลายสโมสรในไทย เช่น โปลิศ เทโร, เมืองทอง ยูไนเต็ด, บุรีรัมย์ ยูไนเต็ด และ ลำพูน วอร์ริเออร์

 สโมสรอาชีพ 
 ช่วงแรก 
ใน พ.ศ. 2552 อองตูในวัย 13 ปี ทำ 3 ประตูให้กับ ปยี่นมะน่า ในการแข่งขันดิวิชันรุ่นอายุไม่เกิน 19 ปี ต่อมาเขาได้เข้าร่วมเมียนมาร์ฟุตบอลอะคาเดมีในมัณฑะเลย์

 ยะดะนาโบน 
ยะดะนาโบนเซ็นสัญญาอองตูจากเมียนมาร์ฟุตบอลอะคาเดมี เขาได้รับรางวัลนักฟุตบอลยอดเยี่ยมแห่งปีของลีกใน ค.ศ. 2559 และ 2560

 โปลิศ เทโร (ยืมตัว) 
ในเดือนพฤศจิกายน พ.ศ. 2560 อองตูถูกปล่อยยืมตัวให้กับโปลิศ เทโร เพื่อที่จะได้ลงเล่นในฤดูกาล 2561 ก่อนหน้านี้ เขาทำหลายประตูและแอสซิสต์ จนได้รับรางวัลผู้เล่นยอดเยี่ยมประจำเดือน ประตูที่เขายิงใส่สุโขทัยในการแข่งขันไทยลีกนัดที่ 11 เป็นหนึ่งใน 5 ประตูยอดเยี่ยมของสัปดาห์นั้น

 เมืองทอง ยูไนเต็ด (ยืม)
อองตูถูกปล่อยยืมตัวให้กับเอสซีจี เมืองทอง ยูไนเต็ด ในฤดูกาล 2562 พร้อมตัวเลือกในการซื้อขาด

 บุรีรัมย์ ยูไนเต็ด (ยืมตัว) 
ในวันที่ 26 ธันวาคม พ.ศ. 2563 อองตูลงเล่นนัดแรกให้กับสโมสร ช่วยให้บุรีรัมย์บุกเอาชนะชลบุรีที่ชลบุรีสเตเดียม 2–0 ทำให้เขากลายเป็นผู้เล่นชาวพม่าคนแรกที่ลงเล่นให้กับสโมสรรวมสิ่งที่คุณอาจจะพลาดในเกมบุรีรัมย์บุกชนะชลบุรี 2-0 ต่อมาในวันที่ 6 กุมภาพันธ์ พ.ศ. 2564 เขาทำประตูแรกในลีกและในนามสโมสร ช่วยให้บุรีรัมย์เปิดบ้านเอาชนะราชบุรี มิตรผลไปได้ 3–0 ต่อมาในวันที่ 21 มีนาคม พ.ศ. 2564 เขาทำประตูที่ 2 ในลีกในนัดที่บุรีรัมย์เปิดบ้านเอาชนะพีที ประจวบ 4–0 ช่วยให้ทีมการันตีจบอันดับที่ 2 ของตารางได้สำเร็จ

วันที่ 20 พฤศจิกายน พ.ศ. 2564 อองตูทำสองประตูในไทยลีก ฤดูกาล 2564–65 ช่วยให้ทีมเปิดบ้านเอาชนะขอนแก่น ยูไนเต็ดไปได้ 4–0 ซึ่งนี่ถือเป็นประตูแรกในลีกฤดูกาลนี้ของเขา

 สถิติอาชีพ 
 สโมสร 

สโมสรฤดูกาลลีกถ้วยลีกคัพเอเชียอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูบุรีรัมย์ ยูไนเต็ด 2563–64 ไทยลีก 72  00 — — —  72 2564–65 ไทยลีก 262  20  00 — —  282 2565–66 ไทยลีก 20  10  00  00  00  30

 ทีมชาติ 

ทีมชาติปีลงเล่นประตูพม่า2015612016123201773201861201991ทั้งหมด409

 ประตูในนามทีมชาติ 
 #  วันที่  สนาม  คู่แข่ง  ประตู  ผล  รายการแข่งขัน 1.  13 ตุลาคม 2558  สนามศุภชลาศัย กรุงเทพมหานคร  3–1 3–1 ฟุตบอลโลก 2018 รอบคัดเลือก 2.  29 มีนาคม 2559  สนามกีฬานานาชาติไซดอน ไซดอน 1–0 1–1 3.  20 พฤศจิกายน 2559  สนามกีฬาธูวันนา ย่างกุ้ง  1–1 1–2 ฟุตบอลชิงแชมป์แห่งชาติอาเซียน 2016 4.  23 พฤศจิกายน 2559  3–1 3–1 5.  5 ตุลาคม 2560  สนามกีฬามันดาลาร์ธีรี มัณฑะเลย์  1–2 1–3 กระชับมิตร 6.  10 ตุลาคม 2560  สนามกีฬาธูวันนา ย่างกุ้ง  1–2 2–2 เอเชียนคัพ 2019 รอบคัดเลือก 7.  9 พฤศจิกายน 2560  สนามกีฬาโอลิมปิก พนมเปญ  2–1 2–1 กระชับมิตร 8.  16 พฤศจิกายน 2561  สนามกีฬาแห่งชาติลาว หลัก 16 เวียงจันทน์  1–1 3–1 ฟุตบอลชิงแชมป์แห่งชาติอาเซียน 2018 9.  14 พฤศจิกายน 2562  สนามกีฬามันดาลาร์ธีรี มัณฑะเลย์    3–1  4–3  ฟุตบอลโลก 2022 รอบคัดเลือก

เกียรติประวัติ
สโมสร
ยะดะนาโบน
 เมียนมาเนชันแนลลีก: 2016

บุรีรัมย์ ยูไนเต็ด
 ไทยลีก: 2564–65
 ไทยเอฟเอคัพ: 2564–65
 ไทยลีกคัพ: 2564–65

 รางวัลส่วนตัว 
 ผู้เล่นยอดเยี่ยมเมียนมาเนชันแนลลีกประจำฤดูกาล (3): 2015, 2016, 2017
# ยศทหารเม็กซิโก
ตารางข้างล่างต่อไปนี้คือข้อมูลเกี่ยวกับยศทหาร และ กองกำลังกึ่งทหารของเม็กซิโก

 ชั้นสัญญาบัตร 
ชั้นยศ นายพล (General / Admiral)  นายพัน (Capitán / Comandante)  นายร้อย (Teniente)  นักเรียนนายร้อยNATO Code OF-10  OF-9  OF-8  OF-7  OF-6  OF-5  OF-4  OF-3  OF-2  OF-1  OF-D กองทัพเม็กซิโก 50px กองทัพบก  60px 60px 60px 60px 60px 60px 60px 60px 60px 60px 60px ภาษาสเปน Secretario de la defensa nacional General de división General de brigada General brigadier Coronel Teniente Coronel Mayor Capitán primero Capitán segundo Teniente Primero Subteniente  ภาษาไทย พลเอก พลโท พลตรี พลจัตวา พันเอก พันโท พันตรี ร้อยเอก (พิเศษ) ร้อยเอก ร้อยโท ร้อยตรี 50px กองทัพเรือ 70px 70px 70px 70px 60px 60px 60px 60px 60px 60px 60px ภาษาสเปน Secretario de Marina Almirante Vicealmirante Contralmirante Capitán de Navio Capitán de Fragata Capitán de Corbeta Teniente de Navio Teniente de Fragata Teniente de Corbeta Guardiamarina Alferez ภาษาไทย  พลเรือเอก พลเรือโท พลเรือตรี พลเรือจัตวา นาวาเอก นาวาโท นาวาตรี เรือเอก เรือโท เรือตรี เรือจัตวา  50px กองทัพอากาศ    60px 60px 60px 60px 60px 60px 60px ภาษาสเปน  General de división General de ala General de grupo Coronel Teniente Coronel Mayor Capitán primero Capitán segundo Teniente Primero Subteniente ภาษาไทย พลอากาศเอก พลอากาศโท พลอากาศตรี พลอากาศจัตวา นาวาอากาศเอก นาวาอากาศโท นาวาอากาศตรี เรืออากาศเอก (พิเศษ) เรืออากาศเอก เรืออากาศโท เรืออากาศตรี  กองกำลังกึ่งทหาร 50px ตำรวจสหพันธรัฐ ภาษาสเปน Comisionado General Comisario General Comisario Jefe Comisario Inspector General Inspector Jefe Inspector Primer Subinspector Segundo Subinspector Oficial Suboficial 50px กองกำลังแห่งชาติ ภาษาไทย พลตำรวจเอก พลตำรวจโท พลตำรวจตรี พลตำรวจจัตวา						 พันตำรวจเอก พันตำรวจโท พันตำรวจตรี ร้อยตำรวจเอก (พิเศษ) ร้อยตำรวจเอก ร้อยตำรวจโท ร้อยตำรวจตรี

 ชั้นประทวน 

  ดูเพิ่ม 
 Military rank
 Comparative military ranks
 Military of Mexico
 Army ranks and insignia of Mexico
# ตระกูลทาเกดะ
ตระกูลทาเกดะ  เป็นตระกูลซามูไรที่มีบทบาทตั้งแต่ช่วงปลายของยุคเฮอังจนถึงช่วงปลายคริสต์ศตวรรษที่ 16  ตามประวัติศาสตร์ ตระกูลทาเกดะมีฐานที่มั่นอยู่ที่แคว้นคาอิ ซึ่งปัจจุบันคือจังหวัดยามานาชิ โดยมีมินาโมโตะ โนะ โยชิกิโยะซึ่งแยกตัวออกมาจากตระกูลมินาโมโตะเป็นผู้นำตระกูลคนแรก และสมาชิกของตระกูลทาเกดะที่โดดเด่นและมีชื่อเสียงมากที่สุดคือทาเกดะ ชิงเง็ง
# ฟุจิวะระ โนะ มิชิโนะริ
ฟุจิวะระ โนะ มิชิโนะริ (, 1106 – 23 มกราคม 1160) รู้จักกันในชื่อ ชินเซ นักปราชญ์ ลัทธิขงจื๊อ และ พระภิกษุ ในช่วงปลาย ยุคเฮอัง เขาเป็นหัวหน้าคณะที่ปรึกษาของ จักรพรรดินิโจ และเป็นหนึ่งในพันธมิตรของ ไทระ โนะ คิโยะโมะริ

มิชิโนะริหรือพระภิกษุชินเซถูกสังหารโดย ฟุจิวะระ โนะ โนะบุโยะริ และ มินะโมะโตะ โนะ โยะชิโตะโมะ ในเหตุการณ์ การล้อมพระตำหนักซังโจ เมื่อวันที่ 23 มกราคม ค.ศ. 1160
# มังรายกะยอฉะวา (แก้ความกำกวม)
มังรายกะยอฉะวา (Minyekyawswa) เป็นพระนามตามลำดับใช้เรียกขาน เจ้าชายพม่า หลายพระองค์ที่ดำรงตำแหน่งรัชทายาท หรือดำรงพระอิสริยยศเป็น "พระมหาอุปราชา" โดยทั่วไป "มังรายกะยอฉะวา" มักหมายถึง อุปราชมังรายกะยอฉะวาแห่งอังวะ (ค.ศ. 1391–1415) หรืออาจหมายถึง

 มังรายกะยอฉะวาที่ 1 แห่งอังวะ (ครองราชย์ ค.ศ. 1439–1442)
 มังรายกะยอฉะวาที่ 2 แห่งแปร ข้าหลวงผู้ครองแปร (ค.ศ. 1417–22; 1442–46)
 พระเจ้านันทบุเรง (ครองราชย์ ค.ศ. 1581–1599)
 มังรายกะยอฉะวาแห่งยะแมสิน อุปราชแห่งยะแมสิน
 มังรายกะยอฉะวาที่ 2 แห่งอังวะ อุปราชแห่งอังวะ (ค.ศ. 1587–93), ทายาทผู้มีสิทธิโดยตรงอาณาจักรพม่า (ค.ศ. 1593–99) พระโอรสของพระเจ้านันทบุเรง
 มังรายกะยอฉะวาแห่งซะกุ๊ ทายาทผู้มีสิทธิโดยตรงอาณาจักรพม่า (ค.ศ. 1629–47) พระโอรสของพระเจ้านยองยาน พระเชษฐาของพระเจ้าอโนเพตลุนและพระเจ้าทาลุน
# กองทัพสโลวาเกีย
กองทัพสาธารณรัฐสโลวาเกีย  เป็นกองกำลังของสโลวาเกีย ประกอบไปด้วย กองทัพบก กองทัพอากาศ และ หน่วยสนับสนุน. กำลังพลทั้งหมด 15,996 นาย และ พลเรือน 3,761 นาย. ตั้งแต่ ค.ศ. 1940 - 1989, กองทัพประชาชนเชโกสโลวัก (มีกำลังพลประจำการ 200,000 นาย) เป็นกองกำลังส่วนหนึ่งของกลุ่มกติกาสัญญาวอร์ซอ. ภายหลังการแยกประเทศในปี ค.ศ. 1992 ได้มีการจัดระเบียบส่วนราชการกองทัพให้สอดคล้องสถานการณ์ปัจจุบัน ต่อมาสโลวาเกียได้เข้าร่วมสมาชิกขององค์การสนธิสัญญาป้องกันแอตแลนติกเหนือ เมื่อวันที่ 29 มีนาคม ค.ศ. 2004. ตั้งแต่ ค.ศ. 2006 กองทัพสโลวักได้ยกเลิกระบบการเกณฑ์ทหาร โดยเปลี่ยนไปใช้ระบบพลอาสาสมัคร.

 ประวัติ

 โครงสร้าง

 ภารกิจ
# พระครูสาธกธรรมคุณ (ลั้ง สุทสฺสโน)
พระครูสาธกธรรมคุณ (หลวงพ่อลั้ง สุทสฺสโน) ท่านเป็นอดีตเจ้าอาวาสวัดอัมพาราม เป็นเจ้าอาวาสองค์แรก (ท่านเป็นผู้ริเริ่มสร้างวัดอัมพาราม) และอดีตเจ้าคณะอำเภอสัตหีบชั้นพิเศษ เกจิดังของอำเภอสัตหีบ จังหวัดชลบุรี สังขารท่านไม่เน่าเปื่อย และเก็บรักษาร่างของท่านไว้ในโรงแก้วบนศาลาวัดอัมพารามจนถึงปัจจุบัน

 ประวัติ 
หลวงพ่อลั้ง ท่านมีนามเดิมว่า " ลั้ง " นามสกุล " แซ่ตั้ง " ท่านเกิดเมื่อวันอาทิตย์ แรม 10 ค่ำ เดือน 10 ปีเถาะ ตรงกับวันที่ 3 ตุลาคม พ.ศ. 2458 โยมบิดาชื่อ " นายฮก แซ่ตั้ง " มารดาชื่อ " นางพริ้ง แก้วแดง " ที่บ้านอำเภอ ตำบลนาจอมเทียน อำเภอสัตหีบ จังหวัดชลบุรีประวัติหลวงพ่อลั้ง วัดอัมพาราม ชลบุรี 
- พ.ศ. 2489 เคยรับราชการเป็นทหารเรือ ได้เดินทางไปประเทศอิตาลี เพื่อรับเรือหลวงเข้ามาในประเทศไทย

 อุปสมบท  
วันที่ 20 มิถุนายน พ.ศ. 2482 (อายุ24 ปี) ณ วัดนาจอมเทียน ตำบลนาจอมเทียน อำเภอสัตหีบ จังหวัดชลบุรี 
- พระอุปัชฌาย์ พระครูวรเวทมุนี (หลวงพ่ออี๋) วัดสัตหีบ ตำบลสัตหีบ อำเภอสัตหีบ จังหวัดชลบุรี
- พระกรรมวาจาจารย์ พระปลัดสันติ
- พระอนุสาวนาจารย์ พระสมุห์เข้ม
ได้รับฉายาทางธรรมว่า " สุทสฺสโน "

เมื่ออุปสมบทแล้ว จำพรรษาอยู่วัดสันติธาราวาส (ทุ่งละหาร) ตำบลห้วยใหญ่ อำเภอบางละมุง จังหวัดชลบุรี ระหว่างจำพรรษาอยู่ที่วัดสันติธาราวาส (ทุ่งละหาร) ศึกษาพระธรรมวินัยจนจบนักธรรมชั้นเอก และศึกษาวิชาโหราศาสตร์ พยากรณ์ชะตาชีวิต และศึกษาวิชาไสยศาสตร์จากหลวงพ่ออี๋ วัดสัตหีบ เรียนวิชาคาถาอาคม เช่นลงปลัดขิก เสกปลัดขิก ที่โด่งดังอยู่ทุกวันนี้ และยังรักษาโรคภัยไข้เจ็บด้วย คาถาอาคมเสก เป่าน้ำมนต์ พ่นน้ำหมาก และยังรักษาผู้ป่วยเกี่ยวกับเส้น เดินไม่ได้ ด้วยการใช้ขวานคัด สามวันหาย เป็นที่รู้จักกันทั่วไป หลวงพ่อได้เรียนโดยตรง จากหลวงพ่ออี๋

 วิทยฐานะ 
 พ.ศ. 2473 สำเร็จวิชาสามัญศึกษา ชั้นประถมปีที่ 4 จากโรงเรียนประชาบาลนุกูล วัดสันติธาราวาส ตำบลห้วยใหญ่ อำเภอบางละมุง จังหวัดชลบุรี
 พ.ศ. 2483 สอบนักธรรม ชั้นตรี ได้สำนักวัดสันติธาราวาส คณะจังหวัดชลบุรี
 พ.ศ. 2485 สอบนักธรรม ชั้นโท ได้สำนักวัดสันติธาราวาส คณะจังหวัดชลบุรี
 พ.ศ. 2487 สอบนักธรรม ชั้นเอก ได้สำนักวัดสันติธาราวาส คณะจังหวัดชลบุรี
 - ปกติท่านเป็นผู้ที่ค้นคว้าหาความรู้เพิ่มเติมอยู่ตลอดเวลาเป็นผู้รักการอ่านหนังสือ

 งานปกครอง 
 พ.ศ. 2485 เริ่มงานก่อสร้างวัดอัมพาราม
 พ.ศ. 2487 เป็นผู้รักษาการเจ้าอาวาสวัดอัมพาราม
 พ.ศ. 2490 เป็นพระกรรมวาจาจารย์ สวดอุปสมบท
 พ.ศ. 2491 เป็นเจ้าอาวาสวัดอัมพาราม
 พ.ศ. 2499 เป็นพระอุปัชฌาย์

 สมณศักดิ์ 
 พ.ศ. 2493 เป็นเจ้าคณะตำบลนาจอมเทียน
 พ.ศ. 2500 เป็นพระครูสัญญาบัตร ชั้นตรี
 พ.ศ. 2502 เป็นเจ้าคณะอำเภอสัตหีบ สัญญาบัตร ชั้นโท 
 พ.ศ. 2510 เป็นพระครูสัญญาบัตรเจ้าคณะอำเภอ ชั้นเอก
 พ.ศ. 2518 เป็นพระครูสัญญาบัตรเจ้าคณะอำเภอ ชั้นพิเศษ
- ความรู้พิเศษของหลวงพ่อลั้ง คือท่านเป็นช่างก่อสร้าง วางแผนผังการสร้างวัด ถนัดช่างไม้และช่างปูน สมัยนั้นต้องก่อสร้างเองทั้งหมด

 งานพัฒนา 
 ปี 2485 หลวงพ่อลั้ง ท่านเริ่มสร้างวัดอัมพาราม 

หลวงพ่อลั้ง บวชได้ 3 พรรษา ท่านดำริจะสร้างวัดที่หมู่บ้านอำเภอ เพราะเป็นบ้านเกิดของหลวงพ่อเอง อีกทั้งเห็นความลำบากของชาวบ้านอำเภอ ต้องไปทำบุญถึงวัดทุ่งละหาน ซึ้งระยะทางประมาณ 3.5 กิโลเมตร จึงมาปรึกษากับนายเริ่ม รัตนเหลี่ยม ผู้ใหญ่บ้าน หมู่ที่ 4 บ้านอำเภอ ผู้ใหญ่บ้านได้ประชุมชาวบ้านขอบริจาคที่ดินประวัติหลวงลั้ง เริ่มสร้างวัดอัมพาราม

 ศิษย์ที่มีชื่อเสียง 
พระครูพิพิธชลธรรม (หลาย อาภรโณ) วัดนาจอมเทียน อำเภอสัตหีบ จังหวัดชลบุรี

 มรณภาพ   
หลวงพ่อลั้ง ได้มรณภาพ ด้วยความสงบ เมื่อวันที่ 5 มิถุนายน พ.ศ. 2533  เวลา 06.45 น. รวมสิริอายุได้ 74 ปี พรรษา 51
# กีฬากองตระเวนทหารในโอลิมปิกฤดูหนาว
กีฬากองตระเวนทหาร ได้รับการบรรจุเป็นกีฬาสาธิตที่แข่งขันในโอลิมปิกฤดูหนาว ในปี 1924 (พ.ศ. 2467) ณ เมืองชามอนี และจัดแข่งขันในกีฬาสาธิตอีกครั้งในปี 1928 (พ.ศ. 2471), 1948 (พ.ศ. 2491) ณ เมืองซังคท์โมริทซ์ และ1936 (พ.ศ. 2479) ณ 

หลังจากนั้น กีฬาทวิกีฬาฤดูหนาวได้ถูกบรรจุแทนกีฬากองตระเวนทหารอย่างเป็นทางการในปี 1960 (พ.ศ. 2503) ณ เมือง

 รายการ 
ประเภทชาย
• = ได้รับการบรรจุอย่างเป็นทางการ, (d) = กีฬาสาธิต
 รายการ  24  28  36  48  60  จำนวนครั้ง กีฬากองตระเวนทหาร  •  (d)    (d)  (d)  4 รวม  1  1   1  1 

 ตารางสรุปเหรียญรางวัล 

 1    1  0  0  1 2    0  1  0  1 3    0  0  1  1 รวม  1  1  1  3
# กองทัพประชาชนเชโกสโลวัก
กองทัพประชาชนเชโกสโลวัก (, , ČSLA) เป็นกองกำลังทหารของสาธารณรัฐสังคมนิยมเชโกสโลวัก ภายใต้การบังคับบัญชาชี้นำของพรรคคอมมิวนิสต์แห่งเชโกสโลวาเกีย (KSC) ตั้งแต่ ค.ศ. 1954 จนถึง ค.ศ. 1990. เป็นกองกำลังส่วนหนึ่งของกลุ่มกติกาสัญญาวอร์ซอ ค.ศ. 1955. เมื่อวันที่ 14 มีนาคม ค.ศ. 1990 ได้มีการจัดระเบียบส่วนราชการกองทัพ เปลี่ยนชื่อเป็น กองทัพเชโกสโลวัก โดยตัดคำว่า "ประชาชน" ออก. ภายหลังกองทัพของประเทศนี้ได้แยกออกเป็น กองทัพเช็กเกีย และ กองทัพสโลวาเกีย ภายหลังจากการล่มสลายของเชโกสโลวาเกีย เมื่อวันที่ 1 มกราคม ค.ศ. 1993.

 โครงสร้าง 

 กองทัพบก  

 กองทัพอากาศ 

 กองกำลังป้องกันทางอากาศ
# วีนัสแห่งวิลเลนดอร์ฟ
วีนัสแห่งวิลเลนดอร์ฟ  เป็นจุลประติมากรรมวีนัส (Venus figurine) สูง 11 เซนติเมตร คาดว่าสร้างเมื่อประมาณ 28,000 ถึง 25,000 ปีก่อนสากลศักราชNude Woman (Venus of Willendorf) , Smarthistory คนงานชื่อ โยฮันน์ วีรัน (Johann Veran) ค้นพบเมื่อ ค.ศ. 1908 หรือ ยอเซฟ วีรัม (Josef Veram)Geoffrey Bibby (1956) The Testimony of the Spade, p.139, Alfred A. Knoff, New York ระหว่างการขุดค้นของนักโบราณคดี Josef Szombathy, Hugo Obermaier และ Josef Bayer ณ สถานที่ตั้งยุคหินเก่าใกล้วิลเลนดอร์ฟซึ่งเป็นหมู่บ้านในรัฐโลเวอร์ออสเตรียVenus of Willendorf  Christopher L. C. E. Witcombe, 2003.John J Reich; Lawrence Cunningham (2013) Culture and Values: A Survey of the Humanities, 8th Ed., Andover, Belmont, CA  วีนัสแห่งวิลเลนดอร์ฟแกะสลักจากหินปูนเนื้อเม็ดไข่ปลาที่ไม่ใช่หินที่พบได้ในพื้นที่ และแต้มด้วยดินเหลืองสีแดง (red ochre) ขณะนี้จุลประติมากรรมอยู่ที่พิพิธภัณฑ์ธรรมชาติวิทยา (Naturhistorisches Museum) ในเมืองเวียนนา ประเทศออสเตรียWitcombe, Christopher (2003) Venus of Willendorf , retrieved 2008

การระบุวันที่ที่ทำขึ้น
thumb|โมเดล 3 มิติ
เชื่อว่าจุลประติมากรรมชิ้นนี้แกะสลักขึ้นในยุคหินเก่าซึ่งเป็นยุคก่อนประวัติศาสตร์เริ่มประมาณ 30,000 ปีก่อนสากลศักราช 

 การตีความและจุดประสงค์ 
ในช่วงคริสต์ศตวรรษที่ 19 และต้นคริสต์ศตวรรษที่ 20 มีการค้นพบรูปสลักที่คล้ายกัน ซึ่งในทางโบราณคดีเรียกว่า "จุลประติมากรรมวีนัส" เพราะความเชื่อที่ว่า รูปเลียนแบบผู้หญิงเปลือยที่มีลักษณะทางเพศที่โดดเด่นเกินจริงมักเป็นตัวแทนของเครื่องรางความอุดมสมบูรณ์ โดยน่าจะแสดงถึงพระแม่ (mother goddess) แต่การใช้คำว่าวีนัสนี้เป็นเพียงการอุปมา และนักวิชาการบางคนไม่ยอมรับชื่อนี้ และเรียกรูปสลักว่า "ผู้หญิงแห่งวิลเลนดอร์ฟ" หรือ "ผู้หญิงจากวิลเลนดอร์ฟ" แทน เพราะจุลประติมากรรมชิ้นนี้มาก่อนวีนัสที่เป็นเทพเจ้าโรมันหลายพันปีVenus of Wllendorf, Encyclopædia Britannica; Dictionary of Women Artists.
# โบสถ์แม่พระมิวนิก
โบสถ์แม่พระมิวนิก  หรือบางครั้งก็เรียก อาสนวิหารมิวนิก  เป็นโบสถ์คริสต์ระดับอาสนวิหารของนิกายโรมันคาทอลิกในนครมิวนิก ประเทศเยอรมนี โบสถ์แห่งนี้มีประวัติย้อนไปถึงก่อนศตวรรษที่ 12 โดยอาคารหลักแรกเป็นอาคารสถาปัตยกรรมโรมาเนสก์ ก่อนที่จะถูกรื้อสร้างใหม่ในปลายศตวรรษที่ 15 อาคารหลังปัจจุบันสร้างขึ้นระหว่างปีค.ศ. 1468—1488 ด้วยสถาปัตยกรรมกอทิกผสมเรอแนซ็องส์ ตัวอาคารมีความกว้าง 40 และยาว 109 เมตร หอคอยมีความสูง 99 เมตร ภายในสามารถจุคนยืนได้นับหมื่นคน โบสถ์แห่งนี้ถือเป็นจุดหมายตาและสัญลักษณ์ของนครมิวนิกในฐานะเมืองหลวงของรัฐบาวาเรีย

แหล่งข้อมูลอื่น
 Official Website
 360° Panorama View
 Frauenkirche music